Bruk og utvikling av Hammeren

Løten speidergruppe lurer på hva som kan gjøres for at Hammeren benyttes mer som leirsted? Hammeren er kretsens fantastiske leirsted med alle muligheter.

Ja det koster å drive et sted som Hammeren, med investeringer og vedlikehold. Men de mulighetene som ligger der får ikke dagens barn andre steder. Her kan de spikke med kniv, bruke øks, hugge trær, klatre, bade, lekse gjemsel, bygge hinderløype, overnatte i hengekøye, være oppe hele natta, bo på sovesal og få lov til å gjøre alt det vi «voksne» opplevde som barn og som i dag ikke er like tilgjengelig for dagens unge.

Kretsstyret har satt en utleiepris for speidere. Prisen er lav for å leie speiderhus og gir deg fritt tilgang til spennende eventyr. Da er det undrende at ordstyrer på siste kretsting fritt kan si at det å leie Hammeren er dyrt- uten at kretsstyret kommenterer.

Et evt salg av Hammeren vil medføre at leiepris økes kraftig, noe som igjen vil medføre at speidere ikke vil benytte stedet.

Hammeren bør være i kretsens eie slik at alle gruppene i kretsen, og andre speidergrupper, kan ha et fristed. Men da bør kretsen også legge flere arrangementer hit.

Det bør legges en drifts- og utviklingsplan - Løten speidergruppe får stadig kontakt av utenlandske speidergrupper, men grunnet infrastrukturen vil de ikke leie stedet.

Løten speidergruppe har vært i kontakt med kommunen. De har ingen innvendinger mot at vi utvikler stedet, herunder:

* Feller trær og åpner opp for mer gressplen/teltplass
* Drenerer området til venstre for porten og fyller opp området
* Bygge garasje
* Etablerer sanitæranlegg: det ønskes her etablert tett tank.

Ved bygging må det sannsynligvis søkes dispensasjon fra planbestemmelsene, pga avstand til elva. Uansett er kommunen er positiv til utvikling av stedet og har ingen innvendinger med unntak av at sanitæranlegg må bygges med tett tank.

1) Kretsstyret øker kretsens aktiviteter på Hammeren.

2) Kretsstyret i samarbeid med Løten Speidergruppe ser på utvikling av stedet, herunder avtaler mellom Løten speidergruppe og kretsen.